Umango

Umango
[]
Umango uyisithelo esithandwa kakhulu emazweni amaningi ashisayo, kuhlanganisa neNingizimu Afrika.Lesi sithelo saqala ukutshalwa eNdiya eminyakeni engaphezu kuka-4 000 eyedlule,kodwa namuhla sesisatshalaliswe emazweni amaningi emhlabeni. Umango ukhula esihlahleni esikhulu esikhiqiza izithelo ngesikhathi sasehlobo.INdiya ingelinye lamazwe akhiqiza umango ngobuningi emhlabeni.Lesi sithelo sithandwa ngenxa yokunambitheka kwaso okumnandi, iphunga elimnandi, kanye nezakhamzimba ezisiza umzimba. Umango ungowesihlahla esibizwa ngokuthi Mangifera indica.

Umango unomumo oyindilinga noma omude kancane. Isikhumba saso singaba luhlaza, siphuzi, noma sibe nombala obomvu kuye ngohlobo lwawo. Ngaphakathi kuba nenyama ephuzi noma ewolintshi enamanzi amaningi futhi enambitheka kamnandi.Phakathi nendawo kuba nethambo elikhulu.Kukhona izinhlobo eziningi zomango ezifana noTommy Atkins, Kent, neKeitt, ezihluka ngosayizi nokunambitheka.Ngokomsoco, umango uqukethe i-Vitamin C ne-Vitamin A, ezisiza ukuqinisa amasosha omzimba nokunakekela amehlo nesikhumba. Uqukethe futhi i-fiber esiza ekugayweni kokudla.Ngenxa yalezi zakhamzimba,umango ubalulekile ekugcineni .Umango ungadliwa usha, wenziwe ujusi noma i-smoothie, noma usetshenziswe kumasaladi ezithelo. Ngakho-ke, umango uyisithelo esinomsoco, esimnandi, futhi esiwusizo empilweni yomuntu.

Ngakho ke Umango uyisithelo esibalulekile ngenxa yokunambitheka kwaso, umsoco waso, kanye nokusetshenziswa kwaso okuningi. Njengoba uqukethe izakhamzimba eziningi, uyasiza ekugcineni impilo enhle. Ngakho-ke, ukufaka umango ekudleni kwansuku zonke kungaba yindlela enhle yokuphila impilo enempilo.

 Izinkomba